b'\n_START_ARTICLE_\nZ\xc4\x97mano-Doplerio metodas\n_START_PARAGRAPH_\nAstrofizikoje, Z\xc4\x97mano-Doplerio metodas yra tomografinis metodas, naudojamas \xc5\xbevaig\xc5\xbed\xc5\xbei\xc5\xb3 magnetini\xc5\xb3 lauk\xc5\xb3 kartografijoje._NEWLINE_\xc5\xa0is metodas naudoja spektrini\xc5\xb3 linij\xc5\xb3, susidaran\xc4\x8di\xc5\xb3 \xc5\xbevaig\xc5\xbed\xc4\x97s atmosferoje veikiant magnetiniam laukui, \xc5\xa1viesos poliarizacijos rei\xc5\xa1kin\xc4\xaf (Z\xc4\x97mano efektas). Periodiniai \xc5\xa1viesos, paveiktos Z\xc4\x97mano efekto, vaizdo kitimai, vykstantys d\xc4\x97l \xc5\xbevaig\xc5\xbed\xc4\x97s sukimosi aplink savo a\xc5\xa1\xc4\xaf, naudojami jos pavir\xc5\xa1iaus vektorinio magnetinio lauko atk\xc5\xabrimui. Taip pat yra naudojamas maksimalios entropijos metodas - i\xc5\xa1 vis\xc5\xb3 \xc5\xbevaig\xc5\xbed\xc4\x97s magnetinio lauko geometrij\xc5\xb3, kurios gali egzistuoti pagal gautus duomenis, yra i\xc5\xa1renkama papras\xc4\x8diausia._NEWLINE_\xc5\xa0iam metodui atsiradus tapo galimi sisteminiai \xc5\xbevaig\xc5\xbed\xc5\xbei\xc5\xb3 magnetizmo tyrimai. Saul\xc4\x97s tipo \xc5\xbevaig\xc5\xbed\xc5\xbei\xc5\xb3 magnetinio lauko geometrij\xc5\xb3 atk\xc5\xabrimui jis buvo panaudotas pirmiausias. Taip pat, naudojant Z\xc4\x97mano-Doplerio metod\xc4\x85, buvo gauta informacija apie magnetini\xc5\xb3 lauk\xc5\xb3 susidarymo galimyb\xc4\x99 vir\xc5\xa1 \xc5\xbevaig\xc5\xbed\xc5\xbei\xc5\xb3 pavir\xc5\xa1i\xc5\xb3._NEWLINE_Tyrimams, susijusiems su Z\xc4\x97mano-Doplerio metodu, atlikti, astronomai naudoja prietaisus, vadinamus spektropoliarimetrais, tokius kaip ESPaDOnS  (Havajai) ir NARVAL  (Pranc\xc5\xabzija).'